SARL-NUUS - SONDAG 5 SEPTEMBER 2010 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om 08:30 SAT in Engels 
uitgesaai word. Oudio is ook beskikbaar via die internet by www.sarl.org.za. 
Klik op `'ARMIT en volg die skakels soos aangedui. Vir oudio via Echolink, 
koppel met ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met, herlei- 
dings op 7,066 en 3,695 MHz ESB. (Ander nuuslesers verander soos toepaslik.) 


In die nuus vandag; 

NUWE LISENSIEFOOIE IN STAATSKOERANT 
SARLNUUS HET VAKATURES 
SARL-LIDMAATSKAP BY 1 200-KERF 


U luister na ZS6SRL. Bly ingeskakel vir meer besonderhede en ander belangrike 
en interessante nuusitems. 


NUWE LISENSIEFOOIE IN STAATSKOERANT 


Op Vrydag 27 Augustus het OKOSA die nuwe lisensiefooistruktuur in die 
Staatskoerant gepubliseer. Die minimum fooi vir enige radiolisensie is R120. 
Die nuwe fooie tree op 1 April 2011, dit is die begin van OKOSA se finansiële 
jaar, in werking. Alle lisensies in die amateurdiens sal vanaf daardie dag R120 
per jaar kos. 


Op 29 April 2009 het die SARL memorandum aan OKOSA voorgelê waarin 
beswaar aangeteken is oor die voorgestelde verhogings en beweer dat dit nie in 
belang van afgetrede persone of die jeug sou wees nie. OKOSA het die SARL 
se voorstelle vir laer fooie verwerp. Indien die nuwe fooie in perspektief geplaas 
word, is dit binne die gemiddelde inflasiekoers oor die afgelope 25 jaar, synde 
minder as 8% per jaar. 


Vanaf 1 April 2011 verhoog die volgende lisensiegelde na R120 per jaar: ZU- 
, ZR- en ZS-lisensies Bakenlisensies Versoek om roepsein te verander Spesiale 
geleentheid lisensie Luisteraarslisensie Herhalerstasie insluitend radiokoppeling 
Digiherhaler/bulletinbord Eksperimentele stasie vir weersatellietontvangs en - 
heruitsending 


Lede wat vooruit betaal, word met afslag beloon: Indien lisensie 2 jaar vooruit 
betaal word, kos dit R240; 3 jaar R329; 4 jaar R419 en 5 jaar R500. 


SARLNUUS HET VAKATURES 


SARLnuus het vakatures vir bulletinsamestellers, redakteurs en vertalers. Die 
suksesvolle kandidate moet entoesiasme en taalvaardigheid in Afrikaans of En- 
gels of albei hê. Die beloning lê in die bevrediging om te sien dat die bulletin 
in druk verskyn en oor die lug gelees word. SARLnuus word saamgestel deur 
spanne wat saam met George Honiball werk. Tans werk elke span elke tweede 
maand. Nuus word saamgevoeg op Vrydagnamiddag en Saterdagoggend, dan 
geredigeer en vertaal en uiteindelik deur George nagegaan voordat dit Saterda- 
gaand versprei word op die internet. Indien jy ondervinding in redigering wil 
opdoen, skakel gerus vir George by 012 664 4155. Enige hulp sal hoog op prys 
gestel word. 


SARL-LIDMAATSKAP RAAK AAN 1 200-KERF 


31 Augustus was die afsnydatum vir die betaling van die 2010/2011- 
lidmaatskapgelde. Die getal opbetaalde lede was toe reeds by die 1 200-kerf en 
dit is waarskynlik nou meer. Indien jy nog nie jou SARL-lidgeld betaal het nie, 
het jy nog 7 dae grasie voordat jy alle voordele verbeur. 


Moet asseblief nie dat dit gebeur nie en betaal daardie paar rand binne die 
volgende paar dae. Indien jy jou rekening of die herinnering wat paar dae 
gelede gestuur is, verloor het, skakel vir Mariska Maandagoggend op 011 765 
2893. 


RTA WORD GEOPEN DEUR NRF SE UITVOERENDE DIREKTEUR 


Dr Robin Drennan, uitvoerende direkteur van die Nasionale Navorsingstigting, 
lewer die openingsrede by die SARL se Radiotegnologie in Aksie 2010 wat op 
Saterdag 18 September by die Nasionale Amateurradiosentrum gehou word. Hy 
sal ook die intydse ruimteweeruitstalling open wat in samewerking met die Her- 
manus Magnetiese Observatorium gebou is. Die hardeware is deur Acer Suid- 
Afrika geskenk. 


Die volle program kan afgelaai word vanaf www.sarl.org.za, klik op RTA en 
volg die skakels. Indien jy kopie in jou posbus wil kry, stuur e@-pos aan 
rta@sarl.org.za met RTA in die onderwerplyn. 


VK2DGR STEL TANTIEME VRYE DIGITALE STEMKODEK VRY 


Digitale oudio vir amateurradio het pas n reuse tree vorentoe geneem. David 
Rowe, VK5DGR, het aangekondig dat Weergawe 0.1 alfa van Codec2 nou 
beskikbaar is, met  volfunksiekodek van 2 550 grepe per sekonde digitale 
stem-amateurradio. 


Codec2 is oopbron- laegreepspoed-spraakkodek wat onder GNU-lisensie vir 
kommunikasiegehalte spraak ontwerp is. Dit word gebruik vir HF- en BHE- 
digitale radio op smal bandwydtes. Godec2 se ondersteuners reken dit vul n 
leemte in die reeks oopbron-vryespraakstemkodeks wat teen minder as 5 000 
grepe per sekonde werk. As jy na die toetsuitsending met n manstem en n 
vrouestem luister, sal jy glo dat Rowe geslaag het. Jy kan later vanoggend op 
Amateur Radio Mirror International daarna luister. 


Diegene wat Codec2 ondersteun, glo dat die tekort aan kopieregvrye kodek die 
ontwikkeling van digitale stemkommunikasie in amateurradio vertraag het op 
die HF- en BHF-bande. Hulle hoop dat Codec2 uiteindelik ingesluit sal word in 
die DV-sagteware soos WinDRM en FDMDV wat totnogtoe staatgemaak het 
op nie-oopbronkodek. 


HET JY DIE ISAT-VOORDRAG MISGELOOP? 


Indien jy die ISAT-voordrag misgeloop het wat deur John Williscroft, ZS6EF, 
gelewer is, kan jy nou daarna luister op www.amsatsa.org.za. Die voordrag 
beskryf denkbeeldige CubeSat en is deur John ontwikkel om bespreking aan te 
moedig soos op verlede Sondag se SAT-netwerk. Jy kan nog jou idees instuur vir 
wat oorweeg behoort te word vir insluiting in die loonvrag van die voorgestelde 
satelliet. Stuur kommentaar aan saamsat@intekom.co.za. 


RADIO ZS IS IN DIE POS 


Soos met elke uitgawe, is die jongste Radio 75 propvol lekker leesgoed, soos n 
artikel oor die toevoeging van AM aan die FT-102 deur André Botes, ZS2ACOP, 
en hoe om n voetskakelaar vir kompetisies te nou, deur Kevin McDonald, 
ZSGKMD. Indien jy tydens die Wêreldbeker vlag op jou motor gehad het, 
sal jy belangstel in n interessante herwinningsprojek getitel “Recycling the 
World Cup” deur John Williscroft, ZS6EF. Reis saam met Dennis Green na 
Friedrichshafen, lees oor amateurradio en die Wêreldbeker, oor satelliete, en of 
@SL nou nodig is of nie. Die Julie/Augustus-uitgawe is nog een wat nie mis- 
geloop moet word nie. Indien jy nie lid is nie en graag wil sien wat jy misloop, 
stuur gerus e-pos aan armi@sarl.org.za met RadioZS in die onderwerplyn en 
ons sal komplimentêre kopie aan jou stuur. Lede wat teen 10 September nog 
nie hul lidmaatskap hernu het nie, moet onthou hulle gaan toegang tot die 
ledeblaaie asook die aanlynuitgawe van RadiozZS verloor. 


UITNODIGING OM HABEX 2010 SE TWEEDE TOETSLANSERING BY 
TE WOON 


Op 24 Julie 2010 het Sci Bono in samewerking met radioamateurs probeer om 
HABEX, die eksperimentele hoogballon-loonvrag, te loods. Die loonvrag het 
verlore gegaan as gevolg van elektroniese probleme en die span moes weer terug 
tekentafel toe om die kinkels te probeer uitstryk. 


Radioamateurklubs en individue word genooi om die tweede loodspoging saam 
met die hoopvolle span by te woon. 


Besonderhede is as volg: 


Plek: Klerksdorp-lughawe FAKD 'Tyd: 07:00 13:00 SAT Datum: 25 September 
2010 


Besonderhede van die loonvrag sal op die SARL-forum geplaas word en u word 
uitgenooi om te kom deel in die plesier. 


HEF-VOORTPLANTINGSVOORSPELLING 


Hannes Coetzee, ZSGBZP, laat weet dat die sonaktiwiteitsvlak steeds laag is. 
'n Handvol klein sonvlekkies het hulle verskyning gemaak. Ongelukkig wil dit 
voorkom of hulle maar redelik onaktief is. Die voorspelde effektiewe sonvlek- 
telling vir die week gaan minder as 10 wees. 


20 m is die beste keuse vir DX gevolg deur 40 m. Met die seisoen wat begin draai, 
begin 15 m ook bietjie sy vere regskud. Smiddae en tot na die son gesak het 
gaan die toestande na Indië goed wees. Teen sonsondergang gaan toestande na 
Europa goed wees. Kontakte met Australië en Nieu-Seeland is met sonsopkoms 
op 20 m moontlik en ook op 40 m nadat die son gesak het. Kontakte met die 
VSA gaan uitdagend wees. Swak 15 m-openinge na Brasilië en Suid-Amerika is 
smiddae moontlik. 


30 m kan vir die digitale en gelykgolf-entoesiaste baie lonend wees met openinge 
na verskeie dele van die wêreld. 
Plaaslik is 40 m die beste keuse met 30 m wat goeie kontakte oor die langer 


afstande kan oplewer. Vroegoggend en laatmiddag is 80 m die beste keuse, 
veral oor die korter afstande. 


Saans is 80 m die beste keuse. 
Besoek gerus www.spaceweather.co.za vir meer inligting. 
DAGBOEK VAN GEBEURE 


10 September Laaste dag vir betaling van 2010-ledegeld. 18 September - RTA- 
simposium in Gauteng. 25 September Lansering van HABEX te Klerksdorp. 


SARL-nuus nooi klubs en individue uit om nuusbrokkies van belang vir radioa- 
mateurs en kortgolfluisteraars in te stuur. Stuur dit - indien moontlik - in 
beide Engels en Afrikaans, na www.sarl.org.za/newsinbox.asp, nie later as die 
Donderdag voor uitsending nie. 


Die SARL nooi u ook om te luister na die program Amateur Radio Mirror 
International wat om 10:00 SAT op 145,750 MHz in die Pretoria-gebied uit- 
gesaai word, met herleidings op 7 (082, 7 205 en 17 860 kHz. Daar is ook 'n 
potgooi-uitsending waarna geluister kan word. Vir oudiostrome en Echolink 
deur ZS6FCS, besoek www.sarl.org.za, klik op 'ARMT' en volg die skakels. `n 
Heruitsending vind Maandagaande om 22:05 SAT op 3 215 kHz plaas. Sentech 
borg die uitsendings op die nie-amateurfrekwensies. 


U het geluister na `n bulletin wat deur Gustav, ZSGBWN, saamgestel en deur 
Hester van der Walt nagesien is. 


Dankie dat u saamgeluister het, 73. 


/EX 


